
INTRODUCTIO. 


/va  varias  hydroceles  formas  bene  cognoscen- 
das inquirere  oportet,  quonam  modo  perito- 
neum per  annulum  inguinalem  descendat  et 
testiculum  et  funiculum  spermaticum  amplecta- 
tur. Aperti  sunt  in  foetu  canalis  et  annulus  in- 
guinalis; testiculi  siti  sunt  infra  renes,  sola  tu- 
nica albuginea  involuti.  Ascendit  autem  a mar- 
gine aperturae  internae  canalis  inguinalis  pro- 
cessus peritonei,  in  formam  cylindri  concavi, 
ad  testiculum.  Hic,  ubi  testiculum  adtingit,  sac- 
cum coecum  conformat,  et  externum  ejus  invo- 
lucrum est  peritoneum,  internum  tela  cellulosa 
et  fibrae  musculares  ex  musculo  obliquo  interno 
abdominis  et  musculo  transverso  abeuntes '). 
Dicitur  processus  ille  vagina  Hali  eri  et  invo- 
lucrum ejus  internum  gubernaculum  Huntcri* 2). 
Post  vigesimam  fere  graviditatis  hebdoma- 

J)  A.  de  Hali  er  herniarum  observationes  aliquot.  In  oper. 
minoribus,  Tom.  III.  pag.  311 

2)  Galctta  nova  gubernaculi  hunteriani  et  tunicae  vagina- 
lis historia.  Mediolani  1777. 

dam  testiculi  sensim  sensimque  descendere  in- 
cipiunt, vaginam  Halleri  simul  deprimentes. 
Trigesima  hebdomade  conspicui  sunt  ante  an- 
nulum  iuguinalem  et  canalem  inguinalem  jam 
reliquerunt.  Transeundo  autem  per  canalem 
inguinalem  ita  simul  detrudunt  vaginam,  ut,  si 
ante  annalum  inguinalam  conspiciuntur,  illa  in- 
voluti sint.  IIoc  modo  permutatur  vaginae 
Halleri  externa  tunica  seu  peritoneum,  in  tuni- 
cam internam,  et  tunica  interna  in  tunicam  ex- 
ternam seu  tunicam  vaginalem  communem. 
In  fructu  maturo  testiculi  in  scroto  cum,  quem 
in  adulto,  locum  obtinent.  Post  descensum  tes- 
ticulorum sensim  sensimque  cavum  illud,  in  quo 
testiculus  situs  est,  a cavo  abdominis  secernitur; 
concluditur  primum  apertura  interna  canalis 
inguinalis  et  ipse  canalis  et  annulus  inguinalis. 
Deinde  fere  lineas  duas  supra  testiculum  ca- 
nalis ille  oblitteratur;  coalescit  nempe  processus 
peritonei  cum  funiculo  spermatico.  Inter  hunc 
locum  et  annulnm  inguinalem  per  longum  tem- 
pus manet  cavum,  quod  interdum  non  prius 
quam  virili  aetate  evanescit.  Cavum  illud,  in 

i 

quo  testiculus  situs  est,  nunquam  oblitteratur; 
conformatur  processu  peritonei,  qui  dicitur  tu- 
nica vaginalis  propria  testis. 

Seil  non  idem  a natura  semper  observatur 
ordo.  Accidit  interdum,  ut  nulla  pars  inter 
aperturam  internam  canalis  inguinalis  et  tunicam 
vaginalem  propriam  testis  oblitteretur,  ita  ut  ca- 
vum tunicae  vaginalis  propriae  testis  cum  cavo 
abdominis  communicet.  Interdum  solus  annu- 
lus  inguinalis,  aut  annulus  inguinalis  simul  cum 
illo  loco,  qui  epididymidi  proximus  est,  oblitte- 
ratus est.  Non  raro  observantur  loci  singuli 
in  funiculo  spermatico,  qui  cum  tunica  vaginali 
funiculi  spermatici  non  coaluerunt. 


CAP.  I. 

V ariae  hydroceles  formae  ejusque 
symptomata. 

Si  in  ulla  processus  peritonei  vaginalis  par- 
te apparet  secretio  liquoris  serosi,  isque  liquor 
accumulatur,  adest  hydrocele.  Cujus  morbi 
variae  exstant  formae. 

I.  Secernitur  liquor  serosus  in  toto  peri- 
tonei vaginali  processu,  qui  inde  ab  annulo  in- 
guinali, per  totam  longitudinem  usque  ad  sphae- 
ricum fundum  patet.  Haec  hydrocele  in  scroto 
comparet  sub  tumoris  ovali  forma,  qui  ab  an- 
nulo  inguinali  ultra  testiculum  tenditur  Testi- 


8 


culus  non  est  tangendus,  liquore  enim  est  cir- 
cumdatus; funiculus  spermaticus,  qui  silus  est 
post  canalem,  tangitur.  Ouodsi  aegrotus  ali- 
quamdiu supinus  cubat,  liquor  aliquantulum  re- 
cedit in  cavum  abdominis;  tumor  scroti  minui- 
tur ipseque  testiculus  tangitur.  Vacuum  fit 
scrotum  omni  liquore  egrediente.  Erectus  au- 
tem si  est  aegrotus  et  musculos  abdominales 
contrahens  tussit,  tumor  fit  plenior,  tangenti 
magis  resistit,  aeque  extensus  est  usque  ad  an- 
nulum  inguinalem,  recellit,  fluctuatur  tandemque 
fit  ovatus.  Sed  ut  vacuefiat  et  repleatur  liquore, 
non  apud  omnes  aeque  facile  fieri  potest.  Haud 
raro  accidit,  ut  canalis  inguinalis  coarctetur,  ita 
ut  non  nisi  tumorem  in  altum  protrudis,  aut  in- 
trinsecus aut  extrinsecus  comprimis,  liquor  in  ca- 
vum abdominis  infundatur.  Quae  hydrocele  in  neo- 
natis non  raro  invenitur,  sed  saepe  non  agnoscitur, 
quod  ortam  putamus  contusione  scroti  cum  edere- 
tur partus,  eamque  ob  causam  praetermitti  solet, 
quod  pueri  in  situ  plano  sint  oportet.  Quam 
hydrocelem  ut  recte  agnoscas,  puer  per  quar- 
tam horae  partem  erectus  esse  debet.  Plerum- 
que haec  hydrocele  suo  curatur  rnarte.  Cum 
pue.i  jacere  soleant,  canalis  inguinalis  parietes 
tam  arcte  conjunguntur,  ut  facile  omnino  abo- 

lescat  hydrocele.  Ob  id  imprimis  huic  morbo 
facile  mederi  possumus,  quod  mense  interposito 
exolescit  collum  processus  peritonei  vaginalis. 
Quodsi  hic  tumor  post  mensem  manet,  mane- 
bit ad  pubertatem.  Inde  fit,  ut  amplietur  tumor. 
Haec  hydrocele  saepissime  est  morbus  congeni- 
tus, quam,  cum  primis  vitae  diebus  exiguissima 
sit,  negligere  solent.  Canale  vaginali  non  clauso 
etiam  serius  hic  morbus  oriri  potest.  Hcben- 
streit  et  Loder  x)  in  ipsis  adultis  observarunt  eum. 

Altera.  Processus  peritonei  vaginalis  su- 
pra testiculum  in  hac  forma  est  clausus.  Cana- 
lis inguinalis  et  quae  pars  est  super  locum  clau- 
sum nondum  oblitterati  sunt.  Liquor  accumu- 
latus implet  processum  peritonei  vaginalem  in- 
de ab  apertura  interna  canalis  inguinalis  ad  eum 
usque  locum,  qui  est  una  linea  testiculo  altior. 
In  scroto  conspicitur  oblongus,  in  superiore  et 
inferiore  parte  angustior  tumor,  qui  initio  dimi- 
dium pollicem  crassus,  premendo  in  cavum  ab- 
dominis, potest  vacuefieri.  Testiculus  omnino 
solutus  liquore  non  est  circumdatus.  Superne 
tumor  patet  usque  ad  annulum  inguinalem. 
Haec  quoque  forma  saepe  in  neonatis  invenitur, 
exolescit  autem  primis  vitae  mensibus,  nullis  ad- 


J)  cf.  Chirurgische  Beobachtungen,  1.  Bd.  S.  166. 

liibitis  remediis.  Interdum  obstruitur  annulus 
inguinalis,  imprimis  cum  morbus  babetnr  pro 
hernia  inguinali  et  braeberium  alligatur.  Tum 
adest  hydrocele  cystica. 

III.  Annulus  inguinalis  est  occlusus,  ce- 
tera pars  usque  ad  fundum  processus  peritonei 
vaginalis  aperta  et  liquore  impleta.  Sed  raro 
hoc  accidit.  Tum  testiculum  solutum  non  tan- 
ges ; liquore  enim  est  circumfusus.  Tumor  ad- 
tingit  annulum  inguinalem,  sed  liquor  premen- 
do non  exhauritur. 

IV'.  Hac  in  forma  totus  processus  peri- 
tonei vaginalis  est  apertus,  ut  in  forma  prima, 
in  qua  autem  oriebatur  in  processu  hydatis, 
quae  cohaeret  cum  interna  canalis  planitie.  Su- 
perior, quae  non  conspicitur,  pars,  solute  libere- 
que  vergit  in  cavum  abdominis,  inferior  autem 
pendet  supra  testiculum.  Quae  hydrocele  sub 
forma  fere  conici  et  oblongi  tumoris  apparet, 
cujus  pars  angustior  in  canalem  inguinalem  la- 
bitur  et  descendens  ampliatur,  cujusque  fundus 
sphaericus  situs  est  ultra  testiculum.  Qui  tes- 
ticulus est  subter  tumorem,  postque  hunc  funi- 
culus spermaticus.  Aegrotus  si  aliquantulum 
cubat  supinus,  tumor  minus  resistit,  fundus  ht 
laxior  minusque  acutus.  Hydatis  ab  inferiore 

ad  superiorem  partem  compressa  minuitur  pau- 
lulum, sed  comprimendo  tumor  nunquam  om- 
nino abolescit.  Manui  prope  annulum  inguina- 
lem admotae  in  altum  sublati  tumoris  superior 
pars  magis  resistit.  Sed  baec  quoque  forma 
est  rarior;  apud  ipsas  mulieres  juxta  ligamen- 
tum uteri  rotundum  occurrit. 

V.  Hanc  formam  saepe  confundunt  cum 
hydrocele  funiculi  spermatici  aut  hydrocele  cy- 
stica. Est  processus  peritonei  vaginalis  pars 
superior  in  canale  inguinali  et  inferior  unam 
lineam  supra  testiculum  clausa,  media  autem 
pars  est  in  uno  vel  pluribus  locis  aperta  et 
liquore  impleta.  Apud  pueros  non  raro  hanc 
formam  licet  observare.  Tumor  in  medio 
funiculo  spermatico,  a quo  facile  secernitur^ 
esse  solet.  Interdum,  pluribus  in  locis  tales 
inveniuntur  tumores,  processu  inguinali  pluri- 
bus in  locis  aperto.  Testiculus  solute  situs  est 
infra  tumorem;  tumor  ipse  vero  non  vergit  in 
annulum  inguinalem,  sed  pars  funiculi  sperma- 
tici superior  libere  tangitur. 

VI.  Saepissime  haec  reperitur  forma. 
Processus  peritonei  vaginalis  clauditur  secun- 
dum normam.  Liquor  est  in  cavo  tunicae 
vaginalis  propriae  testis.  Apparet  initio  tumor 

simplex  in  parte  funiculi  spermatici  inferiore. 
Testiculus  ipse  vitietur  tumere.  Deinde  crescit 
tumor,  propiusque  accedit  quidem  ad  annulum 
inguinalem,  sed  non  intrat  in  eum;  est  enim 
clausus.  Funiculum  spermaticum  tanges  annu- 
lum inguinalem  inter  et  superiorem  tumoris 
partem.  Tumor  ejusdem  est  magnitudinis, 
sive  surgit  aegrotus  sive  jacet,  sive  tussit  sive 
collibet  spiritum,  imoque  pressus  non  mutatur 
tumor.  Diameter  longitudinalis  vergit  ab  in- 
feriore ad  superiorem  et  ab  interiore  ad  supe- 
riorem partem.  Apud  eos,  qui  suspensorio  aut 
angustis  braccis  utuntur,  est  obliquus  aut  trans- 
versus. Tunica  interdum  vaginalis  quibusdam 
in  locis  cum  testiculo  concrescit,  ut  tumor  non 
rotundus  aut  aequus  sed  inaequalis  et  asper, 
elatus  et  depressus  appareat.  Initio  quidem 
est  mollis  et  recellens,  sed  postea,  cum  liquor 
augetur  et  tunica  vaginalis  fit  crassior,  est  du- 
rior et  extensior.  Licet  fere  semper  fluctuatio 
adsit,  in  tumore  tamen  deerit,  si  liquor  est 
lentus  aut  crassus  aut  tunica  vaginalis  adeo 
concrevit  et  tumescit.  Tumor  ad  similitudinem 
recellentis,  intensae  et  impletae  vesiculae  acce- 
dit, quam  tactam  aegrotus  non  aegre  feret.  In 
eo  autem  loco , in  quo  silus  est  testiculus, 

tanges  superficiem  inaequalem,  non  fluctuatio- 
nem; qui  locus  tactus  injicit  dolorem.  Plerum- 
que locum  habet  in  posteriore  tumoris  plani- 
tie, quem  si  digito  tangis,  non  remanebit  im- 
pressio. Cutis  scroti  manet  rugosa  tcnelque 
colorem  verum.  Tumore  magno  penis  est 
admodum  retractus  et  saepe  eum  in  modum, 
ut  praeputium  in  adversa  et  superiore  scroti 
parte  similis  fiat  umbilico.  Tumor  in  praeputio 
saepissime  gravissimos  affert  dolores  et  impri- 
mis, cum  celeriter  crescit,  gravitate  ejus  dolores 
trahentes  senties  praecipue  ad  renes  usque. 
Saepissime  bi  dolores  tantum  in  altera  parte  ad- 
sunt aut  in  altera  sunt  graviores.  Ex  quo  efficitur, 
ut  raphe  scroti  fere  nunquam  in  medio  scroto 
inveniatur.  Tumor  aliquantulum  pellucidus  esse 
solet,  quod  experieris  in  locis  obscuris,  lumine 
post  eum  accenso.  Maxime  pellucidus  est  tu- 
mor apud  pueros  et  cum  tunica  vaginalis  ten- 
uior est.  Qua  admodum  extenuata,  liquore 
turbido  et  obscuro  imoque  hydatidem  conti- 
nente, pelluciditas  haud  raro  omnino  deest. 

CAP.  II. 

Diagnosi  s. 

Cum  interdum  hydrocelcm  ab  aliis  morbis, 
tum  imprimis  difficile  est,  primam  formam  ab 


14 


hernia  inguinali  congenita  distinguere.  Utrius- 
que  enim  morbi  symptomata  simillima  sunt. 
Sed  in  hernia  inguinali  congenita  initio  apparet 
tumor  in  parte  scroti  superiore,  majorque  ejus 
moles  procurrit,  recedit  et  non  est  pellucidus. 
Accedunt  impedimenta  organorum  abdomina- 
lium ut  obstructio,  dolores  colici.  In  hydro- 
cele autem  initio  sesc  ostendit  in  inferiore  scroti 
parte  tumor,  qui  quidem  miram  tenet  magni- 
tudinem, pellucidus  est  et  exolescit,  cum  aegro- 
tus supinus  cubat.  Jamque  hunc  tumorem 
sine  omni  difficultate  licet  reponere.  Quae 
omnia  symptomata  a secunda  forma  herniae 
inguinali  distinguendae  inferviunt.  Caeterae  hy- 
droceles formae  reponi  non  possunt,  sunt  pel- 
lucidae et,  unica  quarta  forma  excepta,  non 
adtingunt  annulum  inguinalem,  tandemque  de- 
sunt symptomata  herniae  inguinalis.  Sed  multo 
difficilius  est,  dignoscere,  sarcocelem  ab  hydro- 
cele. Vulgo  multo  gravior  est  sarcocele,  saepe 
est  inaequalis  aut  gibbosa,  aliis  in  locis  mollis, 
in  aliis  dura.  Hydrocele  est  mollior  in  omni- 
bus locis,  exceptis  iis,  in  quibus  funiculus  sper- 

. » 

maticus  et  testiculus  situs  est.  In  sarcocele  in 
omnibus  partibus  adest  dolor  acerbus;  sarco- 
cele nunquam  est  recellens,  hydrocele  semper. 

In  sarcocclc  non  est  fluctuatio,  saltem  non  om- 
nibus in  locis,  in  hydrocele  vero  est  ubique. 
Hydrocele  est  pellucida,  sarcocele  nunquam. 
In  hac  est  funiculus  spermaticus  durus  et  tur- 
gidus, non  in  illa;  in  hac  tumor  est  gravior 
quam  in  illa.  Ex  hydrocele  laborans  non  est 
aegrotus,  sed  ejus,  qui  laborat  e sarcocele,  du- 
bia est  valetudo.  Ne  mireris,  saepissime  fungum 
hacmatodem  testiculi  cum  hydrocele  confundi. 
Sed  ille  oritur  lentius  et  saepissime  primum  in 
epididymide  aut  in  parte  quadam  glandulosa 
testiculi.  Tumor  nunquam  est  pellucidus  sem- 
perque  gravior  quam  in  hydrocele.  In  fungo 
hacmatode  etiam  funiculus  spermaticus  affici 
solet  et  quidem  ad  annulum  usque  inguinalem 
est  fungosus.  In  hydrocele  autem,  licet  tumor 
annulum  inguinalem  adtingat,  libere  in  poste- 
riore tumoris  parte  tangitur,  In  illa  progressu 
morbi  oritur  abscessus,  scrotum  vasaque  scroti 
mirandum  in  modum  tumescunt  Saepissime 
quoque  accidit,  ut  tumescunt  glandulae  in- 
guinales fiantque  gangraenosae.  Abscessus  cum 
apparuerit,  non  minuitur  tumor,  sed  crescit 
magis  magisque.  Jam  multo  difficilius  est,  in- 
quirere, num  hydrocele  cum  aliis  scroti  morbis 
sit  conjuncta.  Plerumque  enim  et  quidem 
imprimis  in  adultis  ad  eam  accedit  sarcoceje. 

Quod  cum  fit,  tumor  est  praegravis  et  agnos- 
cimus in  parte  ejus  posteriore  durum  et  inae- 
qualem locum  et  funiculum  spermaticum  extur- 
gescentcm.  Aegroti  valetudo  est  dubia,  tumor 
afficit  dolore,  saepeque  tumore  pellucido  testi- 
culum tumescentem  conspicies.  Non  raro  hy- 
drocele cum  hernia  inguinali  est  implicita;  tum 
hydrocele  post  herniam  orta  esse  solet.  Dia- 
gnosis non  magnae  est  difficultatis,  si  modo 
tumor  alter  ab  altero  spatio  quodam  sejungatur. 
Sed  accidit  quoque,  ut  hernia  et  hydrocele  fere 
eandem  causam  habeant  communem.  Utraque 
in  eodem  est  cavo.  Quod  non  nisi  in  prima 
et  secunda  forma  evenit,  herniaque  inguinalis 
tum  prius  ct  aut  congenita  aut  casu  orta  est. 
Qua  hernia  incarcerata,  irritatur  aut  inflammatur 
tunica  vaginalis  ideoque  existit  hydrocele.  I11 
forma  autem  altera  hydrocele  prius  apparuit  ct 
deinde  oritur  hernia  5 quod  tamen  rarius  accidit. 
Quatuor  modis  fieri  potest,  ut  conjugatur  hernia 
cum  hydrocele. 

a.  Si  hernia  inguinalis  accedit  ad  hydro- 
celcm,  quae  jam  adest,  aut  hydrocele  ad  her- 
niam congenitam,  aut  hydrocele,  incarcerata 
hernia  inguinali,  oritur,  prolapsa  intestina  par- 
tem superiorem  annuli  inguinalis  omnino  ex- 
plent ct  liquor  tantum  in  spatio  inferiore  ac- 

cumulatur  Cujus  tumoris  forma  initio  est  co- 
nica ejusque  basis  vergit  ad  annulum  inguina- 
lem. Quo  magis  cumulatur  liquor,  eo  latior  fit  ' 
inferior,  eoque  angustior  superior  pars  tumoris. 

Si  totus  processus  peritonei  vaginalis  apertus 
est,  intestina  sedem  habent  supra  testiculum,  qui 
quidem  aut  accurate  aut  omnino,  quia  liquore 
est  circumdatus,  agnosci  non  potest.  Si  autem 
ille  paululum  tantum  supra  testiculum  fuit 
clausus,  hydrocele  sejuncta  ab  hernia  et  testi- 
culus est  in  hydroceles  parte  posteriore. 

b.  Quodsi  vel  ad  mobiles  ac  celeriter  ac- 
crescentes hernias  vel  ad  eas,  quae  concreverunt 
cum  sacco  hernioso,  accedat  hydrocele  atque 
prolapsa  intestina  saccum  herniosum  totum  oc- 
cupent, ita,  omnino  liquore  alluantur:  tumor 
magis  in  latitudinem  quam  ii-  logitudinem  au- 
gescit et  plerumque  abit  in  formam  ovalem. 

c.  Canalis  inguinilis  si  quidem  est  angus- 
tior, ita  ut  non  nisi  parva  intestini  vel  omenti 
pars  per  annulum  inguinalem  emineat,  totum 
receptaculum  liquore  impletur. 

d.  Denique  parva  hernia  inguinalis,  si  ad  ma- 
jorem hydrocelem  accedat,  in  canali  inguinali  pot- 
est remanere,  cum  hernia  canalis  strictura  impe- 
diatur, quin  ex  annulo  inguinali  magis  promineat. 

Perdifficile  est,  ut  omnes  hosce  complica- 
tionum modos  ac  species  diligenter  discernamus, 
quod  tamen  fieri  necesse  est,  nisi  in  tractando 
velimus  in  summos  errores  incidere.  Prima 
species  inde  cagnoscitur,  quod  tumoris  superior 
pars,  ubi  intestinum  prolabitur,  magis  resistens, 
recellens  atque  dura,  inferior  vero  pars,  ubi 
liquor  est,  remissior,  fluctuans  atque  pellucida 
est.  Supra  autem,  prolabente  hernia  omentali, 
tumor  mollius  et  viscidius  tangitur.  Quodsi 
hernia,  cum  possit  moveri,  reponatur,  remanet 
tumor,  qui  non  nisi  ex  hydrocele  originem  ducit. 
Annulus  inguinalis  si  digito  comprimitur,  liquor 
ultro  citroque  moveri,  digito  autem  remoto,  in 
abdominis  cavum  cogi  potest.  Si  autem  her- 
nia est  vetustior  et  cum  sacco  hernioso  con- 
crevit, postea  accedente  hydrocele,  tumor  magis 
magisque  accrescit,  quod  quidem  vel  liquore 
aucto,  vel  tumescentibus  iis,  quae  herniam  cir- 
cumdant, partibus,  atque  pseudoplasmatibus,  vel 
novis  intestinis  accedentibus  efficitur.  Primum 
cum  accidit,  tumor  sensim  sensimque  accrescit, 
alterum,  est  gravis,  viscidus  et  gibbosus;  terti- 
um, tumore  subito  augescente,  herniae  inear- 
ceratac  symptomata  apparent,  Quodsi  non  est, 
tumor  non  nisi  ad  tempus  accrescit,  vaporibus 

atque  stercoribus  coagmentatis.  Potest  accidere, 
ut  ex  hernia  incarcerata  acuta  hydrocele  et  hy- 
drops ascites  oriantur.  In  altera  specie  her- 
niae intestinalis  indicia  desunt,  ita  tamen,  ut 
etiam  hydroceles  indicia  dubia  sint.  Canalis 
inguinalis  nisi  omnino  clausa  est,  liquor  ex 
parte  in  cavum  abdominis  redigi  eaque  ratione 
tumor  minui  potest.  In  tertia  et  quarta  specie 
plerumque  morbi  progressu  in  eo  cognoscendo 
ducimur.  Facillima  est  diagnosis,  si  hernia  est 
incarcerata.  Quae  et  supra  et  infra  annulum 
inguinalem  est  regio,  minimis  irritatitionibus 
magnis  allicitur  doloribus,  et  in  homine  aegroto 
omnia  herniae  incarceratae  symptomata  conspi- 
ciuntur. Sed  hernia  eliam  non  incarcerata,  ta- 
men complicatio  potest  agnosci ; quam  ad  rem 
tumescentia  potissimum  supra  et  infra  annulum 
inguinalem  juvat.  Si  parva  hernia  ad  primam 
et  alteram  hydroceles  formam  accedit,  non 
ita  facile  liquor  in  cavum  abdominis  abi-' 
gitur.  Quod  quidem  contingit,  cum  parvam 
herniam  reponas. 

CAP.  III. 

Aetiologia. 

Proxima  causa  hydroceles  plerumque  est 
secretio  morbosa  tunicae  vaginalis.  Apud 

2 * 


sanos 

circa  testiculum  non  nisi  vapor  est.  Causas  re- 
motas non  raro  praebent  inflammationes,  qnae 
cum  adsunt,  acuta  hydrocele  apparet,  imprimis 
etiam  frictiones,  contusiones  et  equitatio.  Causae 
dynamicae  sunt  exanthemata  oppressa,  praecipue 
chronica  et  nonnunquam  morbus  videtur  ex 
rheumatismo  vel  arthritide  ortus. 

CAP.  IV. 

Prognosis. 

Simplex  hyorocele  non  est  periculosa  et 
ah  initio  non  multum  efficit  doloris.  Plerum- 
que hydrocele  tarde  crescit,  si  eam  exceperis, 
quae  acuta  fit  inflammatione,  v.  g.  post  acutam 
orchitidem  et  incarceratam  herniam.  Si  hydro- 
cele ad  quandam  magnitudinem  accrevit,  pon- 
dus, nisi  portetur  suspensiorum,  dolorem  tra- 
hentem efficit.  Scrotum  inter  femura  adteritur, 
impeditur  incessus,  itaque  facile  oriuntur  exco- 
riationes,  quae  sunt  nonnunquam  pertinaces. 
Si  tumor  valde  magnus  fit,  penis  restringitur,  ita 
ut  muneribus  fungi  non  possit.  Urina  super 
anteriorem  scroti  parietem  defluit,  efficitquc  in- 
flammationem. Ne  dirumpatur  scrotum,  non 
est,  ut  timeamus;  nam  quo  magis  hydrocele 
augetur,  eo  magis  integumenta,  quae,circuindant 
liquorem,  intumescunt  et  crassiora  durioraque 

fiunt.  Nonnunquam  etiam  omnino  sunt  carti- 
laginosa et  raro  ossea.  Plerumque  radicitus 
potest  curari  et  sufficit  cura  localis.  Veteres 
medici  hydrocelem  crisi  oriri  putabant,  sed 
baec  opinio  non  satis  est  probata.  Si  quidem 
inveniatur,  totius  organismi  morbi  exitum  luisse 
hydrocelem,  cura  palliativa  est  adbibenda  Ubi 
autem  hydrocele  vel  cum  dyscrasia  vel  cachexia 
conjuncta  est,  non  raro  accidit,  ut  post  opera- 
tionem radicalem  hydrothorax  oriatur. 

GAP.  V. 

Cura. 

Raro  contingit,  ut  huic  morbo  internis  me- 
deamur remediis  et  quidem,  non  nisi  causa  est 
in  morbo  universali,  fieri  potest.  Sed  crebrius 
accidit,  ut  hydrocele  remediis  externis  possit 
resorberi  et  imprimis  apud  pueros,  et  si  deest 
degeneratio.  E magna  hydrocele  qui  laborat, 
litatur  suspensorio,  sed  caveat,  ne  nimis  hoq 
contrahat,  cum  sic  tumor  in  situm  injustum 
abeat,  ideoque  medicos  in  magnos  inducat  er- 
rores. Quotidie  aliquoties  scrotum  aceti  vapo- 
ribus calefacies,  interea  autem  applicabis  com- 
pressoria  aceto  vini  infecta;  adhibebis  fomenta- 
tiones ex  aceto  cum  sali  ainmoniaco.  Quibus 
remediis  si  cutis  rubescat  et  dolore  afficiatur. 

omittas.  Multum  utilitatis  etiam  sinapismi  et 
pulvis  cantharidum  afferent.  Olim  soliti  erant, 
fonticulos  ad  scrotum  applicare.  Interdum  quo- 
que emetica  morbo  mederi  posse  videntur. 
Omnia,  quae  dixi,  remedia,  in  adultis  raro  pro- 
sperum trahunt  eventum.  Haec  remedia  ex- 
terna, si  morbo  non  medeantur  aut  non  indi- 
cata sint,  et  tumor  crescat  et  impediat,  liquo- 
rem demittere  et  sic  auxilium  ferre  palliativum, 
aut,  liquore  demisso,  id  imprimis  spectare  de- 
bemus, ut,  sano  testiculo  et  funiculo  spermatico, 
concrescant,  orta  inflammatione  adhaesiva,  mem- 
branae serasae,  ut  morbo  radicitus  medeamur. 

Operatio  pallativa  sine  omni  periculo  fieri 
potest,  quamquam  testiculus  non  sanus  et  vale- 
tudo universalis  dubia  est.  Haec  operatio  est 
indicata  in  senibus  et  si  hydrocele  est  major, 
si  testiculus  degeneravit  ipsaque  intestina  sunt 
in  hydrocele.  Facillime  demittitur  liquor  pun  > 
ctione.  Testiculo  nimis  tumente  utaris  ad  ape- 
riendam hydrocelem  lanceola,  quae  non  nimis 
alte  infigenda.  Sed  priusquam  adeas  hanc  ope- 
rationem, quo  situs  sit  testiculus,  perscrutari  ne 
negligas.  Si  multum  accumulatum  est  liquoris, 
ne  citius  demittas,  quod  sic  plus  sanguinis  af- 
fluat ad  scrotum.  Demisso  liqnore,  aegrotus 


sese,  quantum  fieri  potest,  dabit  quieti  et  utetur 
suspensorio.  Aecidit  interdum,  ut  oriatur  in- 
flammatio, quae  saepe  eum  in  modum  crescit, 
ut  effundatur  lympha  plastica  Ex  quo  efficitur, 
ut  radicitus  morbo  mederi  liceat.  Tumescentis 
paulo  post  operationem  scroti  causa  est  interdnm 
in  sanguinis  effusione  aut  in  hydroceles  saccum 
aut  telam  cellulosam  scroti.  Tumor,  qui  inde 
oritur,  dicitur  hacmatocele,  quae  tamen  plerum- 
que nisi  laesis  scroti  vasis  sanguiferis  evadit; 
quae  quidem  vasa  imprimis  in  senibus  valde 
extensa  esse  solent. 

■ r ...  . ^ f . T i F ? 

Operatione  radicali  non  solum  id  agimus, 
ut  morbi  productum  amoveatur,  sed  etiam  hoc, 
ut  fons  secreti  obstruatur,  quod  quidem  efficere 
possumus  aut  exstirpantes  tunicam  vaginalem 
aut  inflammantes  testiculum,  ut  omnibus  in  lo- 
cis concrescat  cum  tunica  vaginali.  Quae  ope- 
ratio fiat  oportet,  si  morbus  est  localis  et  testi- 
culus non  degeneravit,  et  si  ii,  qui  ex  eo  labo- 
rant, optima  fruuntur  valetudine  et  morbus 
nondum  habitualis  est.  Prosperrimum  sperabis 
eventum  ex  operatione,  si  facta  est,  cum  tumor 
ad  magnitudinem  pugni  virilis  accrevisset.  Peri- 
culosa, ut  omnino  fieri  non  liceat,  est  operatio, 
si  hydrocele  cum  hernia  est  complicita.  Si 

morbus  fuerit  habitualis,  effici  solet  operatione 
radicali  hydrothorax.  Cum  membranae  serosae 
facile  concrescant,  ad  hoc  imprimis  tendes,  ut 
tunica  vaginalis  et  tunica  albuginea  in  omnibus 
locis  modice  inflammentur,  ne,  si  magis  fuerint 
inflammatae,  oriantur  gangraena,  fistulae  et  ab- 
scessus, nec,  si  minus,  quin  testiculus  cum  tu- 
nica vaginali  omnino  concrescat,  impediatur. 

1.  Operatio  hydroceles  tunicae  vaginalis 
testis,  seu  formae  sextae. 

a . Extirpatio  tunicae  vaginalis.  Scrotum, 
tunica  dartos  ct  tunica  vaginalis  cum  fuerint 
incisione  aperta#,' tunica  vaginalis  a tunica  dar- 
tos enucleatur  et  desecatur.  Quae  membrana, 
cum  tota  desecari  nequaat,  tantum  ex  parte  eam 
exstirpare  soliti  sunt  medici.  Nostris  tempori- 
bus Cei.  Textor  totam  eam  dissolvit.  Sed  tali 
modo  operari  est  vim  adhibere  et  saepe  accidit, 
ut  inde  testiculi  degeneratio  efficiatur.  Cei.  de 
Walt  lier  i opinio  est,  exstirpationem  tantum 
esse  indicatam,  cum  membrana  sit  degenerata, 
crassior  et  scortea. 

b.  Incisio.  Variant  medici  in  hac  operandi 
methodo,  variae  longitudinis  incisiones  applican- 
tes, et  dubitant,  num  post  operationem  irrita- 
tioni excitatae  nova  sit  addenda,  nec  nc.  De 

Walther  praescibit,ne  incisionis  longitudo  ex- 
cedat tertiam  partem  longitudinis  tumoris,  atque 
persuasum  habet,  sufficere  hac  operatione  artam 
irritationem,  quam  inflammatio  adhaesiva  totalis 
sequatur.  Si  tumor  diffinditur  in  totam  longi- 
tudinem, testiculum,  retractis  integumentis,  facile 
putat  denudari.  Corporibus  peregrinis  testicu- 
lum inter  et  tunicam  vaginalem  injectis  nimis 
magnam  oriri  inflammationem,  ita  ut  necessaria 
et  modica  inflammatio  adhaesiva  effici  non  pos- 
sit. Quam  methodum  omnino  sequendam  esse 
censeo,  quod,  si  inflammatio  non  sufficiat,  pos- 
tea remedia,  quibus  angeatur  inflammatio,  adhi- 
bere licet.  Haec  remedia  sunt  inspersum  amy- 
lum, injecta  fila  aut  contusio  in  testiculum.  Sed 
cum  et  haec  operandi  ratio  nimis  laedat,  Pott 
et  Fra nk. 

c.  Setaceum  commendarunt.  Trahatur 
setaccum  per  tumorem.  Hoc  modo  cum  effecta 
sit  inflammatio  et  fila  vacillantia  facta  sint,  quo- 
tidie aliquot  extrahas,  donec  post  inflammatio- 
nem adhaesivam  testiculus  in  omni  parte  cohae- 
reat cum  tunica  vaginali.  Cei.  van  Onsenor, 
Hollandus,  similem  operandi  rationem  proposuit, 
quae  in  eo  constat,  quod  tria  aut  quatuor  fila 
bombycina  in  acum  curvatam,  quae  in  anteriore 

parte  foramen  habet,  similisque  est  acui  L eff- 
leri, injecta  per  tumorem  ducuntur.  Sed  utra- 
que ratio  nimis  laedens  raro  adhiberi  solet. 
Cei.  Krukenberg  apud  pueros  simili  utitur 
methodo.  Acum,  cujus  foramen  tria  fda  tenet, 

transverse  trahit  per  tumorem,  quae  extrahit 

\ 

inflammatione  orte. 

d.  Olim  utebantur  remediis  causticis  ad 
curam  radicalem,  quae  Cei.  Else  nostra  aetate 
denuo  commendavit.  Applicatur  tumori  em- 
plastrum fenestratum,  cujus  foramen  pro  mag- 
nitudine tumoris  aut  ampliatur  aut  minuitur, 
vulgo  tamen  magnitudinem  tenet  monetae  duo- 
rum grossorum.  In  hoc  foramen  injicitur  pasta 
lapidis  caustici,  eaque  ut  tegatur,  imponitur  em- 
plastrum adhaesivum.  Quo  efficitur,  ut  inte- 
gumenta ad  tunicam  vaginalem  usque  corrodan- 
tur ipsaque  tunica  vaginalis  inflammetur.  Escha- 
rae, qua  inde  oritur,  emplastrum  digestivum 
imponitur.  Aegrotus  quieti  se  dedat  (oportet. 
Interpositis  octo  vel  duodecim  diebus,  cum  tota 
tunica  fuerit  inflammata,  incidatur  eschara  et, 
hydrocele  aperta,  liquor  demittatur,  ut  inflam- 
matio adhaesiva  oriatur.  Sed  hoc  remedio 
saepe  major  fit  inflammatio,  ut  ipsa  gangraena 

sequatur.  Accidit,  ut,  cum  tunica  vaginalis  tu- 
mescat, inflammatio  sit  lenior. 

e.  Injectio.  Irritantium  liquorum  injectio- 
nes, hydroceles  liquore  demisso,  in  tumorem, 
ut  justa  oriatur  inflammatio,  primum  commen- 
darunt medici  Anglici,  quas  plurimi,  multis  qui- 
dem mutatis,  pro  optima  huic  morbo  medendi 
ratione  habuerunt.  Harum  methodornm  diver- 
sitas in  eo  sita  est,  quod  alii  minus  alii  magis 
irritantes  liquores  in  tumorem  injiciunt.  Monro 
utitur  solutione  mercurii  sublimati  corrosivi, 
Boyer  vino  generoso  cum  aqua  menthae  pi- 
peritae  vel  crispae,  alii  utuntur  aqua  calcis, 
Krukenberg  vino  cum  spiritu  vini,  deWal- 
ther  puro,  generoso,  colato,  et  rubro  vino; 
Schreger  aerem  injicit.  Quorum  omnium  re- 
mediorum optimum  mihi  esse  videtur  vinum 
rubrum  ad  calorem,  quem  sanguis  habere  solet, 
calefactum  et  colatum,  cui,  suadente  Kruken- 
berg, cum  tumores  valde  atonici  sint,  aliquid 
spiritus  vini  admisceas.  Secundum  de  Wal- 
tberi  praeceptum  nunquam  desit  inflammatio 
nec  minor  sit.  Testiculum  tres  hebdomades  in- 
flammatum esse  vult,  imoque  cum  ad  magnitudi- 
nem duorum  pugnorum  virilium  accreverit.  Si 
autem  tumor  non  minuatur,  sicuti  orchitis  curetur. 

Omnium  harum  methodorum  incisioni  plu- 
rimi assenserunt.  Oritur  enim  inflammatio  suf- 
• • • • 
hciens  post  incisionem,  testiculus  non  valde  af- 
ficitur, operatio  per  se  est  simplex  absque  omni 
periculo,  quod  non  ita  accidit  in  aliis  methodis, 
imprimis,  cum  testiculus  sit  degeneratus,  hernia 
adsit  aut  tumor  nimis  crassa  lympha  impletus  sit. 

2.  Cura  formae  primae. 

Yiguerin  praecepit,  ut  liquor  accumu- 
latus redigeretur  in  cavum  abdominis  et  appli- 
caretur bracherium.  Sed  haec  agendi  ratio  sae- 
pissime infaustum  trahit  eventum,  cum  compri- 
mendo in  abdomen  liquore  non  sat  inflamme- 
tur canalis  vaginalis.  Desault  suasit,  ut  liquor 
non  in  cavum  abdominis  abigeretur,  sed  in 
fundum  tumoris,  ut  tumor  ampliaretur  et  ex- 
tenderetur. Quo  facto  liquor  post  incisionem 
demittatur.  Tum  adjutor  compressorio  annulum 
inguinalem  comprimat,  ut  superior  processus 
peritonei  apertura  claudatur.  Deinde  rubrum 
vinum  calefactum  injicias,  quod  ob  compresso- 
rium  in  cavum  abdominis  fluere  non  potest. 
Dimisso  vino,  testiculus  implicetur  panno  linteo 
et  vino  infecto  braeberiumque  applicetur,  quo 
inflammatio  adhaesiva  orietur.  In  pueris  est 
haec  curandi  ratio  nimis  irritans ; curari  possunt 

accii  vaporibus  aliisque  remediis  externis.  Simili 
modo  etiam  altera  forma  curetur.  Tertiam  ut 
hydrocelem  tunicae  vaginalis  propriae  testis  curari 
licet.  In  quarta  forma,  quae  raro  invenitur,  inje- 
ctione et  compressione  auxilium  ferre  possumus. 
Sed  tota  hydatides  vesica  descindatur  oportet. 

3.  Curo  hydroceles  complicatae. 

Hydrocelem,  si  cum  sarcocele  sit  conjuncta, 
non  nisi  incisione  curari  licet.  Quodsi  testiculus 
sit  scirrhosus,  stalim  fiat  castratio,  itidemque  si 
non  prius  quam  in  operatione  fungus  medullaris 
aut  haematodes  appareat.  Si  hydrocele  cum 
hernia  sit  complicita,  reponatur,  priusquam  ad 
hydroceles  operationem  adeas,  hernia,  eaque, 
ul  maneat  reposita,  cures.  Quam  repositam.cum 
habeas  persuasum,  ad  operationem  hydroceles 
te  convertas.  Si  hernia , hydrocele  complicita, 
cum  tota  tunica  vaginali  concreverit,  tantum 
palliativum  feras  auxilium.  Caveamus  autem 
in  liquore  demittendo,  ne  laedatur  intestinum 
et  aegrotus  postea  suspensorio  uti  jubeamus. 
Si  hernia,  quae  adhaeret,  tantum  hernia  omen- 
talis est,  hydrocele  curetur  ut  quaeque  alia.  Si 
autem  hernia  ad  partem  adhaeret,  aperiatur  tu- 
mor, disjungantur  partes  adhaerentes  et  reponatur 
hernia  solitamque  sequaris  operandi  rationem. 

VITA. 

Natus  sum  Lambertus  Gescher  anno 
MDCCCY  die  septembris  decimo  septimo  Vrede- 
nae,  oppido  Guestphaliae.  Parentes  praematura 
morte  mihi  abreptos  lugeo,  patrem  Clementem 
Gescher  Yredensem  et  matrem  Christinam 
Heselhaus  Ramsdorpiensem.  Addictus  sum  fi- 
dei catholicae.  Primis  litterarum  elementis  in  Pro- 
gymnasio  Yredensi  imbutus,  Gymnasium  Mona- 
steriense  petii.  Examine  maturitatis  ad  altiora  stu- 
dia superato,  per  annum  interfui  praelectionibus 
philosophicae  facultatis  Regiae  Academiae  Mona- 
steriensis.  Anno  MDCCCXXVII.  ad  almam  Fri- 
dricarn  Guilelrnam  Rhenanum  universitatem  me 
contuli  et  a Rectore  Magnifico  Cei.  Nitzsch  in 
numerum  civium  academicorum  receptus,  ordinis 
medicorum  Decano  Cei.  Harl  ess  nomen  profes- 
sus sum.  Commoratus  sum  in  hac  universitate  an- 
nos tres  ibique  praelectiones  frequentavi  sequentes : 
In  Logice  111.  van  Calker. 

- Psychologia  111.  Brandis. 

- Chemia  lll.  Bischoff. 

- Physica  lll.  de  Muenchow. 

- Mineralogia  lll.  Noeggerath. 

- Zoologia  lll.  Goldfufs. 

- Botanice  lll.  Ne  es  ab  Esenbeck. 
me  instituerunt. 

Encyclopaediam  medicam , physiologiam 
et  anatomiam  comparatam  docuit  me.  Cei. 
Mueller,  osteologiam  et  anatomiam  gene- 
ralem Cei.  Web  er,  Anatomiam  specialem  Cei. 
May  er.  Im  arte  cadavera  rite  dissecandi  Cei. 
W eh e r et  Cei. M a y e r me  instituerunt.  Praeter- 


31 


ea  disserentes  audivi,  de  arte  formulas  medicas 
conscribendi  Cei.  E.  B i s ch  o ff,  de  Chirurgia,  ope- 
rationibus chirurgicis  et  instrumentis  ad  illas 
'•idoneis  Cei.  a Walther,  de  arte  obstetricia  et 
instrumentis  obstetriciis  Cei.  Kilian,  de  mate- 
ria medica  Cei.  Harless,  de  morbis  mulierum 
Cei.  N aumann,  de  therapia  tam  generali  quam 
speciali  Cei.  Nasse.  In  exercitationibus  clini- 
cis medicis  Cei.  Nasse  in  chirurgicis  et  oph- 
thalmiatricis  Cei.  Kilian  duces  habui. 

Anno  MDCCCXXX  ad  hanc  almam  musaruin 
sedem  me  contuli,  ubi  a Rectore  Magnifico  Cei. 
Boeckh  civis  academicus  receptus  et  a Decano 
Cei.  Hufeland  in  album  medicum  relatus  sum. 
Hic  hasce  scholas  frequentavi:  clinicum  chirur- 
gicum apud  Cei.  Rust,  medicum  apud  Cei. 
XV olff,  ophthalmologicum  apud  Cei.  Jungken, 
obstetricium  apud  Cei.  Busch.  De  anatomia 
comparata  disserentem  audivi  Cei.  Rudolphi. 

Quibus  omnibus  praeceptoribus  optimis  et 
de  me  eximie  meritis,  gratissimum,  quem  iis 
semper  habebo,  animum  testificor. 

Jam  vero  tentaminibus  philosophico  et  me- 
dico, itemque  examine  rigoroso  coram  gratioso 
medicorum  ordine  absolutis,  spero,  fore  ut  disser- 
tatione thesibusque  palam  defensis,  summi  in  me 
dicina  et  chirurgia  honores  in  me  conferantur. 


THESES  DEFENDENDAE. 


i. 

Helminthiasis  non  est  morbus,  sed  morbi 
symptoma. 

IL 

Circulatio  sanguinis  non  a solo  corde  pendet 

III. 

In  curandis  plurimis  morbis  diaeta  medica- 
minibus efjicacior  est. 


IV. 

Febris  hectica  amputationem  non  vetat. 


